Andy Warhol

**Endi Vorhol** (6. avgust, 1928. – 22. februar, 1987.) bio je američki umetnik, koji se smatra tipičnim predstavnikom pop arta. Bio je slikar, filmski reditelj, pisac i zvezda. Osnivač je časopisa *[[Interview]]*.

## Biografija
Rođen je kao **Andrew Warhola** u Pittsburghu u Pennsylvaniji. Njegov otac Andrej Warhola (prezime se pisalo Varhola u Evropi, ali je promenjeno na Warhola kada je emigrirao u SAD) i majka Ulja Justina Zavacka bili su imigranti radničke klase, rusinkog porekla iz sela Mikó, Ugarska. (Danas Slovačka: Miková). Porodica je pripadala Rusinskoj katoličkoj crkvi istočnog obreda.

U trećem razredu Worhol se razboleo od horeje, koja izaziva bezvoljne trzaje mišića. Ova bolest je dovela i do promena u pigmentaciji kože, a kasnije je razvio i hipohondriju i strah od lekara i bolnica. Pošto je bio vezan za krevet kao mali, bio je isključen od društva svojih vršnjaka i veoma je postao vezan za majku. Kada je bio u krevetu voleo je da crta, sluša radio i skuplja sličice filmskih zvezda, koje je lepio oko kreveta. Warhol je kasnije svoje bolešljivo detinjstvo opisao kao veoma važno za razvoj njegove ličnosti i njegovih sposobnosti.

Rano je pokazao svoj talenat za umetnost i studirao je dizajn na Carnegie Mellon University u Pittsburghu. Godine 1949. preselio se u New York City i počeo je uspešnu karijeru u magazinu, baveći se ilustracijom i advertisingom. Postao je poznat po svojim neobaveznim potezima pri crtanju cipela. To je dovelo do njegove prve izložbe u New Yorku u galeriji Bodley.

## 1960-e
Tokom 1960-ih Warhol je od ilustratora postao jedan od najpoznatijih umetnika Amerike. Na mnogo načina su Warhol i krug ljudi okupljeni oko njega definisali ovu deceniju.

Tokom ove decenije Warhol je počeo da slika poznate američke proizvode, kao što su Campbell’s Soup Cans i Coca-Cola, kao i poznate popularne ikone, kao Marilyn Monroe, Troy Donahue i Elizabeth Taylor. Godine 1963. osnovao je „The Factory“ na Midtown Manhattnu i oko sebe je skupio slikare, pisce, muzičare i poznate underground ličnosti. Počeo je da se bavi štampom na tkanini i slike je radio u serijama, postižući time ne samo da se bavi umetnošću masovne proizvodnje, već i da sama umetnost postaje masovni produkt. Izjavljujući da želi da bude mašina i umanjujući značaj svoje kreativnosti u produkovanju svoje umetnosti, Warhol je načinio revoluciju u umetnosti. Njegov rad veoma brzo postaje kontroverzan i popularan.

Od ovog perioda njegov rad se kreće oko američke pop (popularne) kulture. Štampao je slike novčanica, zvezda, brendiranih proizvoda i slike iz novina. Teme njegove umetnosti bile su prepoznatljive i dostupne masi – ovaj aspekt ga je najviše interesovao. Na primer, Warhol komentariše dostupnost Coca-Cole: 
Tokom 1950-ih Warhol je, kao ilustrator, koristio asistente da bi povećao svoju produktivnost. Sarađivanje sa drugima će ostati prepoznatljiv (i kontroverzan) aspekt njegovog načina rada tokom cele karijere, a posebno tokom 1960-ih. Jedan od njegovih najvažnijih saradnika iz ovog perioda je Gerard Malanga, koji mu je pomagao u štampi, snimanju filmova, skulpturi i drugim radovima. Među drugima koji su činili njegovu grupu bili su i Freddie Herko, Ondine, Ronald Tavel, Mary Woronov, Brigid Berlin (od koje je dobio ideju da snima svoje telefonske razgovore). 
Tokom decenije Warhol je negovao boemsku ekscentričnost sa kojom je prezentovao svoje „Superstars“, među kojima su Edie Sedgwick, Viva, Nico, Candy Darling, Ultra Violet, Jackie Curtis, Holly Woodlawn i dr. Ovi ljudi su učestvovali u snimanju filmova u *Factory*-u i neki su, kao Berlin, ostali Warholovi prijatelji do njegove smrti. Vazne ličnosti iz njujorškog underground umetničkog i filmskog sveta (kao pisac John Giorno i reditelj Jack Smith) pojavljivale su se u njegovim filmovima, što ukazuje na Warholovu povezanost sa različitim umetničkim krugovima u tom periodu. Krajem decenije Warhol je već i sam bio zvezda i pojavljivao se često u štampi zajedno sa svojim Superstarovima iz *Factory*-a, kao što je Sedgwick.

## Pokušaj ubistva
Valerie Solanas se 3. juna, 1968. pojavila u Factory-u i pucala u Warhola. Mario Amaya je takođe bio meta.

Pre ovoga Solanas je bila marginalna ličnost u Factory-u. Osnovala je „grupu“ (ona je bila jedina članica) pod nazivom *S.C.U.M.* - *Society for Cutting Up Men* (Društvo za sečenje muškaraca) i napisala je S.C.U.M Manifest, radikalno feministički napad na patrijarhat. Solanas se pojavljuje u Warholovom filmu iz 1968. godine *I, A Man*. Nešto ranije tog dana Solana je tražila da joj vrate scenario koji je dala Factory-u, ali joj nisu vratili. Scenario je bio, zapravo, zaturen.

Warhol je bio ozbiljno ranjen i jedna je preživeo (lekari su morali da mu otvore grudni koš i masirali su mu srce da bi ga stimulisali). Fizičke posledice je trpeo do kraja života (morao je, recimo, da nosi korset, koji mu je držao abdomen). Pokušaj ubistva je imao trajne posledice i na njegov život i umetnost.

Solanas je uhapšena narednog dana. Tokom ispitivanja izjavila je: „Imao je preveliku kontrolu nad mojim životom.“ Posle pokušaja ubistva Factory je postao krući zbog kontrole i mera opreza. Ovo je za mnoge značio kraj Factory-a 60-ih.

## 1970-e
U poređenju sa uspehom i skandalima iz 1960-ih, nova decenija je bila mnogo mirnija. Warhol je sada počeo da okuplja nove, bogatije ličnosti, među kojima su Mick Jagger, Liza Minnelli, John Lennon, Diana Ross, Brigitte Bordot i Michael Jackson, koje je portretisao. Njegov čuveni portret Mao Zedonga napravljen je 1973. zajedno sa Malangom osniva magazin *[[Interview]]* i objavljuje knjigu *The Philosophy of Andy Warhol* (1975). U knjizi prezentuje ideje o prirodi umetnosti: 

Warhol je izlazio u Serendipity 3, a kanije u Studio 54, poznate noćne klubove na Manhattanu. Opisan je kao povučen, stidljiv i kao posmatrač koji uviđa detalje. Umetnički kritičar Robert Hughes ga naziva „bela krtica Union Square-a“

## 1980-e
Tokom 1980-ih Warhol je ponovo doživljavao uspeh kod kritičara i u finansijama, delom i zbog njegovih novih prijateljstava sa mladim umetnicima, među kojima su Jean-Michel Basquiat, Julian Schnabel, David Salle, kao i sa takozvanim neo-ekspresionistima: Francesco Clemente, Enzo Cucchi i članovima Transavanrguardia grupe, koji su tada postali uticajni.

Warhol je, takođe, cenio intenzivan hollywoodski glamur. Jednom je rekao: „*Volim Los Angeles. Volim Hollywood. Tako su lepi. Sve je plastično, ali ja volim plastiku. Želim da budem plastičan.*“

## Seksualnost
Warhol je bio jedan od prvih vodećih gej američkih umetnika koji su bili otvoreni po pitanju svoje seksualnosti. Mnogi su o njemu mislili kao o aseksualnoj osobi ili tek voajeru. To je međutim odbačeno od strane njegovih biografa (kao što je Victor Bockris), kao i članova scene Factory-a, poput Boba Colacella (u njegovoj knjizi *Holy Terror: Andy Warhol Up Close*) i akademaca, poput istoričara umetnosti Richarda Meyera. Pitanje kako je njegova seksualnost uticala na njegovu umetnost i oblikovala njegov odnos prema umetničkom svetu je glavna tema istoričara umetnosti, kao i pitanje koje je Warhol sam postavljao u intervjuima, u razgovorima sa savremenicima i u publikacijama (na primer: *Popism: The Warhol Sixties*).

Tokom karijere Warhol je pravio erotske fotografije i crteže golih muškaraca. Mnogi njegovi čuveni radovi (poput portreta gej ikona, kao što su Liza Minnelli, Judy Garland, Elizabeth Taylor i fimovi kao *My Hustler*, *Blow Job* i *Lonesome Cowboys*) crpe snagu iz gej kulture i/ili otvoreno ispituju složenost seksualnosti i seksualne želje. Mnogi njegovi filmovi su premijerno pokazani u gej porno bioskopima. Neke od najinteresantnijih priča o njegovom razvoju kao umetnika jesu u vezi sa preprekama koje je njegova seksualnost u početku predstavljala dok se trudio da pokrene svoju karijeru. Prvi radovi koje je podneo galeriji bili su homoerotski crteži koji su odbijeni jer su bili isuviše otvoreno gej. U *[[Popism]]*-u Warhol se seća svog razgovora sa rediteljem Emile de Antoniom o teškoćama koje je imao da bude prihvaćen od umetnika, kao što su Jasper Johns i Robert Rauschenberg, koji su takođe bili gejevi, ali ne outovani u to vreme. De Antonio objašnjava da je Warhol bio isuviše „swich“ (da je lako bilo pretpostaviti da je gej) i da ih je to plašilo. Warhol odgovara: „*Nisam ništa mogao da kažem na to. Bio je isuviše istinito. Samo sam odlučio da ne brinem, jer su sve to bile stvari koje ionako nisam želeo da menjam, za koje sam mislio da ne treba da menjam... Drugi ljudi mogu da menjaju svoj stav o meni. Ispitujući njegovu biografiju, mnogi definišu ovaj period – kasne 1950-e i početak 1960-ih – kao ključni za razvoj njegove ličnosti. Neki tvrde da njegovo često odbijanje da komentariše svoj rad i da priča o sebi (odgovarajući na pitanja novinara u intervjuima sa „Uhm, Yes“ i „Uhm, No“ i dozvoljavajući drugima da pričaju o njemu), pa i razvoj njegovog pop stila mogu da se prate do godina kada je Warhol odbijen od strane unutrašnjih krugova njujorškog umetničkog sveta.

== Religijska ubeđenja ==
Warhol je praktikovao [[Katoličanstvo istočnog obreda]]. Redovno je volontirao u skloništima za beskućnike i opisivao je sebe kao religioznu osobu. Mnogi njegovi kasniji radovi sadrže skrivene religijske teme. Redovno je posećivao [[liturgija|liturgije]], a sveštenik crkve Saint Vincent Ferrer na Manhattnu je rekao da je Warhol u crkvu odlazio gotovo svakog dana. Na njegov rad je uticala ikonografska tradicija istočnog Hrišćanstva.

Warholov brat je rekao da je Warhol bio „istinski religiozan, ali da nije želeo da ljudi to znaju, jer je to bila privatna stvar“.

== Smrt ==
Warhol umire relativno rano, u svojoj 58. godini, [[22. 2.|22. februara]], [[1987]]. godine u 6:32 u [[New York]]u. Prema novinskim izveštajima, Warhol se dobro oporavljao posle rutinske operacije [[žuč|žučne kese]] u uglednoj [[New York Hospital]] pre nego što je umro u snu od iznenadnog [[srčani udar|infarkta]]. Bolničko osoblje nije dobro pratilo njegovo stanje i posle operacije su ga „napunili“ tečnošću, zbog čega je došlo do [[hiperhidratacija|hiperhidratacije]], zbog čega je Warholov advokat podneo tužbu.

Warhol je sahranjen na grkokatoličkom groblju u [[Bethel Park]]u, predgrađu Pittsburgha. Među ljudima koji su održali posmrtni govor bila je i [[Joko Ono|Yoko Ono]].

Bilo je toliko puno predmeta koje je Warhol posedovao da je [[Sotheby’s]] devet dana izlagao njegove stvari na aukciji. Aukcijom se prikupilo više od 20 miliona dolara.

== Rad ==
=== Slike ===

Do početka 1960-ih Warhol je bio uspešni reklamni ilustrator. Warhol je bio toliko uspešan kao komercijalni ilustrator, da ga niko nije shvatao kao umetnika.

Koristeći istu tehniku koju je koristio u ilustracijama, Warhol je uradio seriju crteža i podneo ih galeriji, koja ga je odbila. Počeo je da promišlja odnos između komercijalne umetnosti i umetnosti i umesto da ih vidi kao suprotnosti (što je bio slučaj sa ostalim umetnicima) počeo je da ih spaja stvarajući pop art.

[[Pop-art|Pop art]] je bila eksperimentalna forma koju je nekoliko umetnika nezavisno počelo da usvaja. Neki od njih, kao što je [[Roy Lichtenstein]] kasnije će postati sinonimi za ovaj pokret. Warhol koji će postati poznat kao „Papa popa“ („Pope of Pop“) prihvatio je ovaj stil. Njegove prve slike prikazuju likove iz crtanih filmova i reklama, koje je radio ručno. Kasnije, Warhol svoje teme traži u samim ikonama popa – brendovima, zvezdama i dolarima – i isključuje svaki trag „ruke“.

Warhol je tražio svoje teme, koje bi ga razlikovale od drugih pop-artista. Prijatelji su mu rekli da slika stvari koje najviše voli. Na sebi svojstven način da stvari shvata bukvalno počeo je da slika svoje omiljene stvari. Za svoju prvu veliku izložbu slikao je konzerve [[Campbell’s Soup]], koje je jeo za ručak tokom celog života. Warhol je voleo novac, pa je slikao novčanice. Voleo je zvezde, pa je slikao i njih.

Od ovakvih početaka razvio je svoj kasniji stil. Umesto da bira teme po kojima će biti prepoznatljiv, birao je prepoznatljiv stil, iz koga je polako istiskivao ruku u procesu stvaranja. Slike je počeo da radi kao štampu na tkanini. Od slikara Warhol je postao dizajner slike. U vrhuncu svoje slave, Warhol je imao nekoliko asistenata koji su radili po njegovim instrukcijama.

Warhol se bavio i komičnim i ozbiljnim temama, birajući predmete od konzerve supe do električne stolice. Koristio je istu tehniku – tekstilna štampa, serijska reprodukcija i upotreba svetlih boja – bez obzira na to da li slika glamurozne zvezde, predmete iz svakodnevnog života ili slike samoubistava, saobraćajnih nesreća i sl. Slike iz serije „Dead and Disaster“ (1962-1963), kao što su „Red Car Crach“, „Purple Jumping Man“, „Orange Disaster“, transformišu ličnu tragediju u javnu spektakl i opominje medije da stalno prikazivanje ovakvih slika u medijima otupljuje publiku.

Jedinstveni element njegovog rada je njegov [[Buster Keaton|keatonski]] stil – potpuna bezizražajnost. Ovo se ogledalo i u njegovom ponašanju – često se „pravio glup“ u medijima i odbijao je da objašnjava svoj rad. Poznat je po tome što je rekao da sve što treba da se zna o njemu i njegovom radu je već tu – na površini. U takvoj površnosti, bez oznaka iskrenosti, posmatrač je ostavljen da se pita i otkriva šta „pravi Andy“ misli. Da li je Andy užasnut smrću ili mu je ona smešna? Da li su njegove konzerve supe cinična primedba o bezvredosti popularne kulture, ili su „homage“ jednostavne udobnosti doma? Bez želje da odgovara na ova pitanja, njegov rad postaje interesantniji – ostavlja publici da interpretiraju njegovo značenje.

=== Filmovi ===
Warhol je radio u mnogim medijima – slikarstvo, fotografija, crtež i skulptura. Pored toga, pravio je i filmove. Između 1963. i 1968. snimio je preko 60 filmova. Jedan od najpoznatijih filmova, *Sleep* (1963.) prati šestočasovno spavanje pesnika [[John Giorno|Johna Giorna]]. Film *Blow Job* (1963.) 41 minut prati izraz lica [[Tom Baker (američki glumac)|Toma Bakera]] kome [[Willard Maas]] čini [[felacio]] (kamera, međutim, prikazuje samo Tomovo lice). Film *Empire* sastoji se od osmočasovnog snimanja zgrade [[Empire States Building]] u sumrak. Njegov najpopularniji film koji je dobio i najbolje kritike je *Chelsea Girls * (1966). Film prikazuje dva filma istovremeno, sa različitim pričama.

Posle pokušaja ubistva Warhol, koji je sada živeo povučenije, odustao je od snimanja filmova. Njegov asistent, reditelj [[Paul Morrissay]] nastavio je da pravi filmove za [[Factory]], usmeravajući filmsku produkciju sa warholovske na više mainstream i filmove sa narativom, kao što su *Flesh*, *Trash*, *Heat*. Ovi filmovi, uključujući i *Andy Warhol’s Dracula * i *Andy Warhol’s Frankenstein* bili su više mainstream od bilo čega što je Warhol režirao. U ovim filmovima pojavljivao se [[Joe Dallesandro]], koji je bio više Morrisseyeva nego Warholova zvezda.

=== Filmografija ===
<div class="references-small" style="column-count:3;-moz-column-count:3;">
* *Blow Job* (1963)
* *Eat* (1963)
* *Haircut* (1963)
* *Kiss* (1963)
* *Naomi's Birthday Party* (1963)
* *Sleep* (1963)
* *13 Most Beautiful Women* (1964)
* *Batman Dracula* (1964)
* *Clockwork* (1964)
* *Couch* (1964)
* *Drunk* (1964)
* *Empire* (1964)
* *The End of Dawn* (1964)
* *Lips* (1964)
* *Mario Banana I* (1964)
* *Mario Banana II* (1964)
* *Messy Lives* (1964)
* *Naomi and Rufus Kiss* (1964)
* *Tarzan and Jane Regained... Sort of* (1964)
* *The Thirteen Most Beautiful Boys* (1964)
* *Beauty #2* (1965)
* *Bitch* (1965)
* *Camp* (1965)
* *Harlot* (1965)
* *Horse* (1965)
* *Kitchen* (1965)
* *The Life of Juanita Castro* (1965)
* *My Hustler* (1965)
* *Poor Little Rich Girl* (1965)
* *Restaurant* (1965)
* *Space* (1965)
* *Taylor Mead's Ass* (1965)
* *''Vinyl''* (1965)
* *Screen Test* (1965)
* *Screen Test #2* (1965)
* *Ari and Mario* (1966)
* *Hedy (film)* (1966)
* *Kiss the Boot* (1966)
* *Milk* (1966)
* *Salvador Dalí* (1966)
* *Shower* (1966)
* *Sunset* (1966)
* *Superboy* (1966)
* *The Closet* (1966)
* *Chelsea Girls* (1966)
* *The Beard (film)* (1966)
* *More Milk, Yvette* (1966)
* *Outer and Inner Space* (1966)
* *The Velvet Underground and Nico* (1966)
* *The Andy Warhol Story* (1967)
* *Tiger Morse* (1967)
* ****** (1967)
* *The Imitation of Christ* (1967)
* *The Nude Restaurant* (1967)
* *Bike Boy* (1967)
* *I, a Man* (1967)
* *San Diego Surf* (1968)
* *The Loves of Ondine* (1968)
* *Blue Movie* (1969)
* *Lonesome Cowboys* (1969)
* *L'Amour* (1972)
* *Flesh (film)* (1968) 
* *Flesh for Frankenstein* (1973)<br /><small>aka Andy Warhol's Frankenstein (USA)</small>
* *Blood for Dracula* (1974)<br /><small>aka Andy Warhol's Dracula (USA)</small>
</div>

=== Muzika ===

Warhol je prihvatio bend [[Velvet Underground]] kao jedan od svojih projekata tokom 1960-ih, „producirajući“ njihov prvi album *The Velvet Underground and Nico* i praveći naslovne slike. Njegova „produkcija“ ovog albuma se sastojala samo u plaćanju vremena u studiju. Posle ovog albuma Warhol i [[Lou Reed]] su počeli da se sukobljavaju oko ideje u kom pravcu bend treba da se razvija i konačno su prekinuli kontakt.

Warhol je dizajnirao omote za dva albuma [[The Rolling Stones]]: *Sticky Fingers* (1971) i *Love You Live* (1977). Godine 1975. Warhol je uradio nekoliko portreta [[Mick Jagger]]a.

Godine 1990. Lou Reed snima album *Sons for Drella* (jedan od Warholovih nadimaka bio je Drella, kao kombinacija imena Drakula i Cinderella (Pepeljuga)) sa [[John Cale]]om. Na albumu Reed se izvinjava Warholu zbog sukoba.

Warhol je bio prijatelj sa mnogim muzičarima, uključujući [[Bob Dylan]]a i [[John Lennon]]a. Warhol je dizajnirao omot za Lennonov album *Menlove Avenue*, koji je posthumno izdat 1986. godine. Warhol se pojavljuje kao barmen u spotu pesme „Hello Again“ grupe [[The Cars]] i u spotu za singl „Mistif“ grupe [[Curiosity Killed the Cat]].

Warhol je imao veoma veliki uticaj na [[novi val|new wave]]/[[punk rock]] bend [[Devo]], kao i na [[David Bowie]]a, koji je snimio i pesmu pod nazivom „Andy Warhol“ za album *Hunky Dory* (1971).

=== Knjige ===
Tokom 50-ih objavio je samostalno nekoliko knjiga, a od kasnijih 1960-ih „piše“ nekoliko knjiga koje su bile komercijalno objavljivane:
* *A, a novel* (1968. ) – prepis, koji ima grešaka u pisanju, kao i fonetske beleške zvukova u pozadini i mumlanja, audio-zapisa jedne večeri u Factory-u, gde su [[Ondine (glumac)|Ondine]] i nekoliko Warholovih prijatelj.
* *The Philosophy of Andy Warhol; from A to B and back again* (1975, ) – prema tvrđenjima [[Par Heckett]] u uvodu za *The Andy Warhol Diaries*, Pat Hackett je priredila knjigu na osnovu dnevnih telefonskih razgovora i audio kasete koje joj je Andy dao. Pomenute kasete su sadržale razgovore sa [[Brigid Berlin]] i sa bivšim urednikom magazina *Interview*, [[Bob Colacello|Bobom Colacellom]].
* ** (1980, ), pripremili su je Warhol i Pat Hackett. To je retrospektiva 1960-ih i uloge pop arta.
* *The Andy Warhol Diaries* (1989, ) – pripremila je [[Par Hackett]] na osnovu Warholovog dnevnika koji joj je svakodnevno diktirao preko telefona. Warhol je počeo da vodi dnevnik kako bi imao uvid u svoje troškove, ali kasnije je dnevnik sadržao i njegova razmišljanja o kulturi i ličnim stvarima.

Warhol je osnovao modni magazin „[[Interview]]”, koji se i danas objavljuje.

=== Drugi mediji ===
* *'Crtež**: Warhol je svoju karijeru počeo kao crtač. Najpoznatiji su njegovi crteži cipela. Neki od njegovih crteža su objavljeni kao knjižice: „Yum, Yum, Yum“ – o hrani; „Ho, Ho, Ho“ – o Božiću i, naravno, „Shoes, Shoes, Shoes“. Umetnički najcenjenija knjiga crteža je „The Gold Book“, koja sadrži crteže mladih muškaraca. 
* **Audio**: Jedno vreme Warhol je svuda sa sobom nosio diktafon i snimao je sve i svakog sa kim je pričao. Neki od ovih zapisa bili su osnova za njegov književni rad. 
* **Televizija** Warhl je sanjao da ima svoj TV show po nazivu „The Nothing Special“ koji bi govorio o njegovoj omiljenoj temi: Ništa. Kasnije je ima dve emisije: „Andy Warhol’s TV“ 1982 i „Andy Warhol’s Fifteen Minutes“ za MTV, 1986. pored svojih emisija, redovno se pojavljivao u drugim emisijama. 
* **Moda**: Kaže se da je rekao „Radije bih kupio haljinu i zakačio je na zid nego sliku.“
* **Kompjuter*': Warhol je koristio [[Amiga|Amigu]] za digitalnu umetnost.

=== Muzeji ===
[[Andy Warhol Museum]] u Pittsburghu je najveći američki muzej posvećen samo jednom umetniku. Čuva zbirku sa više od 12.000 umetničkih predmeta.

Warholov brat, John Warhol i Warhol Foundation iz New Yorka osnovali su 1992. Warholov porodični muzej moderne umetnosti u Slovačkoj u mestu [[Medzilaborce]], pored koga su rođeni Warholovi roditelji.

== Filmovi o Warholu ==
U filmu *The Doors* (1991) [[Oliver Stone|Olivera Stona]] Warhola glumi [[Crispin Glover]]. [[David Bowie]] ga je glumio u filmu *Basquiat* [[Julian Schnabel|Juliana Schnabela]]. U filmu *I Shot Andy Warhol* (1996), rediteljke [[Mary Harron]] glumio ga je [[Jared Harris]], a [[Sean Gregory Sullivan]] u filmu *54*. Poslednji film u kome se pojavljuje lik Andy Warhola je *Factory Girl'' (2007) u kome ga glumi Guy Pearce.

## Zvanični sajtovi o Andy Warholu
* http://www.warholfoundation.org/
* http://www.warhol.org/
* http://www.warholstars.org/

## Reference

## Vanjske veze
* Andy Warhol's Marilyn Pictures  

* 
* Warhol, Andy na gay-serbia.com-u.
* Anrew Warhol  – biografija na moljac.hr
* Bird Fine Art Warhol at Bird Fine Art in West Hollywood, CA.
* Virtual visit  in Musée d'Art Contemporain de Lyon.
* Warhol Foundation in New York, New York.
* The Andy Warhol Museum in Pittsburgh, Pennsylvania
* Warhol Family Museum  in Medzilaborce, Slovakia
* Two short articles about Warhol's 2002 museum retrospective from the art magazine "X-TRA" 
* Internet Accuracy Project - Andy Warhol
* Art Gallery - Andy Warhol
* Andy Warhol  at Gagosian Gallery
* Time Capsules: the Andy Warhol collection 
* Andy Warhol at the Museum of Modern Art (MoMA)
* Andy Warhol art chronology
* Transubstantiating The Culture: Andy Warhol'S Secret